Saya mau tau Sejarah dari Sekolah Kebangsaan Stowell. Jelaskan dalam bahasa melayu

Sekolah Kebangsaan Stowell (SKS) telah ditubuhkan oleh kerajaan sebagai sekolah di bawah pentadbiran berasingan dan tersendiri mulai 01.01.1958. Sebelum ini SKS adalah sebahagian daripada Sekolah Tinggi Bukit Mertajam untuk Bahagian Rendah (Primary Section) dan ditadbir sendiri oleh Guru Besar Sekolah Tinggi Bukit Mertajam (Secondary School). Pada awal penubuhan SK Stowell, ia dikenali sebagai ‘Bukit Mertajam Boys School’, Standard Type (English Medium). Hingga kini SKS masih mengekalkan tradisinya sebagai sekolah untuk murid lelaki sahaja.

Pada 09.01.1959 SK Stowell mendapat nama rasminya sempena nama bekas Guru Besar Pertama Sekolah Tinggi Bukit Mertajam iaitu Mr. Edgar Stowell; dan nama itu kekal digunapakai hingga ke hari ini. Manakala En. Bobby Goh merupakan Guru Besar anak tempatan yang pertama mentadbir sekolah ini secara berasingan dengan 23 kelas serta 1017 orang murid lelaki  daripada Kaum Melayu, Cina dan India. Cikgu Tan Ah Keat (Guru SKS) telah mereka cipta lencana SKS dengan motto yang dicadangkan oleh Jemaah Pengurus sebagai “Strive And Attain” dan dalam versi Bahasa Melayu disebut sebagai “Berusaha Dan Berjaya”. Lencana dan motto ini kekal digunapakai hingga ke hari ini.